text: ফরিদপুর রেলওয়ে স্টেশন হচ্ছে বাংলাদেশের ঢাকা বিভাগের ফরিদপুর জেলার ফরিদপুর সদর উপজেলায় অবস্থিত একটি রেলওয়ে স্টেশন। এটি ফরিদপুর পৌরসভায় অবস্থিত একটি স্টেশন।
  
  ইতিহাস
  ফরিদপুর রেলওয়ে স্টেশন ১৮৯৯ সালে তৈরি করা হয়। রাজবাড়ী থেকে ফরিদপুর পর্যন্ত এই সেকশনটি লোকসানের অজুহাতে ১৯৯৭ সালে বন্ধ করে দেওয়া হয়। পরে সরকারের সিদ্ধান্তে ২০১০ সালে নতুন করে প্রায় ৯০ কোটি টাকা ব্যয়ে রেলপথ ও স্টেশন নির্মাণের কাজ শুরু হয়। যার কাজ শেষ হয় ২০১৪ সালে। ১৭ বছর পর ২০১৪ সালে আবার ট্রেন চলাচল শুরু হয়। পদ্মা সেতুর রেল সংযোগের কারণে এই স্টেশনের গুরুত্ব বর্তমানে বেড়ে যায়। ফরিদপুর থেকে ভাঙ্গা পর্যন্ত লাইনের কাজ শেষ। ভাঙ্গা রেলওয়ে স্টেশন থেকে একটি লাইন পদ্মা সেতু হয়ে ঢাকা পর্যন্ত যাবে।
  
  পরিষেবা
  এই স্টেশন দিয়ে শুধু রাজবাড়ী এক্সপ্রেস চলাচল করে।
  
  তথ্যসূত্র
  
  বিষয়শ্রেণী:ফরিদপুর জেলার রেলওয়ে স্টেশন
title: ফরিদপুর রেলওয়ে স্টেশন